**Тема: У што верылі нашы продкі.**

**Урок по учебному предмету «Человек и мир», 4 класс**

***Бараховская Н.В. учитель высшей категории***

**Мэта:**  даць вучням агульнае ўяуленне аб рэлігійных вераваннях беларусаў у мінулым і цяпер.

***Задачы:***

— забяспечыць засваенне вучнямі звестак пра існаванне мнагабожжа, хрысціянскую веру, разнастайнасць рэлігій на Беларусі ў наш час;

— стварыць умовы для фарміравання ўменняў вылучаць галоўнае ў матэрыяле, складаць на аснове гэтага апорныя схемы;

— закласці асновы для фарміравання верацярпімасці ў адносінах да людзей, якія спавядаюць іншыя рэлігіі.

**Абсталяванне:** вучэбны дапаможнік; рабочы сшытак; фотаздымкі (Сафійскі сабор у Полацку, Спаса-Ефрасіннеўская царква); малюнкі (лясун, хатнік, вадзянік); карткі для індывідуальнай работы.

**Ход урока**

1. **Арганізацыйны этап. Псіхалагічны настрой на работу.**

Вось і зноў звінеў званок,

Запрасіў нас на ўрок.

Добры дзень! Я вас вітаю,

Да заняткаў запрашаю.

Наш урок хай будзе плённым,

І цікавым, і натхнёным.

Поспехаў я вам жадаю,

Калі што – я паспрыяю.

* У нас, беларусаў, багатая і цікавая гісторыя. Сёння мы перагорнем яшчэ адну яе старонку.

**2. Праверка дамашняга задання. Актуалізацыя ведаў**

* А пачаць я прапаную з невялікай гістарычнай размінкі.

***Дайце азначэнне тым паняццям, якія вы ўбачыце на экране.***

**Гісторыя** – навука, якая расказвае пра жыццё і справы нашых продкаў.

**Асветнік** – чалавек, праца якога была накіравана на развіццё пісьменнасці і адукацыі.

**Продкі** – людзі, ад якіх мы вядзём сваё паходжанне.

**Археалогія** – навука, якая вывучае жыццё старажытных людзей па рэчавых знаходках іх побыту.

**Летапіс** – рукапісная кніга, у якой штогод запісваліся звесткі аб гістарычных падзеях.

***Успомніце, што азначаюць гэтыя даты.***

***Імёны якіх гістарычных асоб звязаны з гэтымі падзеямі ці месцамі.***

**862 год** – першае летапіснае ўпамінанне пра Полацк. *(Рагвалод – першы полацкі князь, Рагнеда – яго дачка; Ефрасіння Полацкая - першая жанчына сярод усходніх славян, якую царква абвясціла святой)*

**1067 год** – бітва на рацэ Нямізе. Першыя звесткі ў летапісе пра Мінск. *(Усяслаў Чарадзей)*

Каб праверыць, ці добра вы засвоілі тое, пра што гаварылася на мінулым уроку, я правпаную вам выканаць заданне.


**Карта жыццевага шляху Ефрасінні Полацкай**

**Ці верыце вы ?**

Адзначце знакам “+” ( “так”) ці “-“ (“не”) сцвярджэнні. Правер правільнасць выканання па картачцы-ключу.

1. Ефрасіння Полацкая нарадзілася Ў 12 ст.
2. Пры нараджэнні атрымала імя Прадслава.
3. Падстрыглася ў манашкі.
4. Маладой манашцы імя ў манастыры не мянялі.
5. Ефрасіння чытала і перапісвала кнігі.
6. Грошы пасля перапісвання кніг аддавала бедным.
7. Дзяўчынак вучыла толькі чытаць і пісаць.
8. Аб яе дзейнасці ведалі толькі ў Полацку.
9. Спаса- Ефрасінеўскую царкву пабудавалі за 30 дзён.


10. Славуты крыж Ефрасінні быў зроблены Лазарам Богшам.



**КАРТКА-КЛЮЧ**

**Карта жыццевага шляху Ефрасінні Полацкай**

**Ці верыце вы ?**



**4. Падрыхтоўка вучняў да работы на асноўным этапе. Вызначэнне тэмы і задач урока.**

- Як вы думаеце, што значыць вера? (тлумачальны слоўнік)

1. Упэўненасць у кім-нібудзь, чым-нібудзь. А). у свае сілы. Б). у людзей.

2. Перакананне ў існаванні звышнатуральных сіл. А.) у Бога.

3. Тое, што і рэлігія. Хрысціянская вера.

- У што вераць сучасныя людзі?

- Як вы лічыце, ці патрэбна вера чалавеку?

- А ці ведаеце вы што-небудзь пра вераванні нашых продкаў?

Тэма нашага ўрока **“У што верылі нашы продкі”**

- Прачытайце план вывучэння тэмы і скажыце, зчым мы пазнаёмімся на ўроку.

План

1. Мнагабожжа.
2. Хрысціянская вера.
3. Вернікі іншых рэлігій.

**5. Этап фарміравання новых паняццяў, ведаў, уменняў і навыкаў.**

***1. Мнагабожжа***

- Устаражытныя часы вера ў нашых продкаў была зусім не такой як цяпер. Нашы продкі верылі ў розныя таямнічыя сілы, ў існаванне добрых і злых духаў - лясуноў, хатнікаў, вадзяных. Яны лічылі, што ў лесе гаспадарыцьь лясун, у доме - дамавік. Напрыклад, калі ўвечары над зямлей плыў туман, казалі, што гэта вадзянны расклаў на дне ракі свае халоднае вогнішча і адганяе зяленай барадой дым. У старажытныя часы вера была зусім не такой, як цяпер: людзі пакланяліся камяням, вывернутым ветрам дрэвам, магутным дубам, вужам, вадзе і інш.

- У якіх багоў верылі тагачасныя людзі, нам раскажуць нашы даследчыкі.

**\* Рубрыка “Цікава ведаць”**

Вучні выступаюць з загадзя падрыхтаванымі паведамленнямі пра багоў ў якіх верылі нашы продкі:

***Сварог***

*Наймагутнейшы і галоўны з багоў, творца жыцця, бог неба і ўсяго свету, меў некалькі імёнаў – Белбог, Дыў, Сварог, Род (ад гэтага імя походзяць словы радзіма, народ, прырода). Паводле міфаў Сварог перамог цемру і распачаў жыццё на Зямлі. Пасля Сварога пачалі правіць тры яго сыны – Дажбог, Пярун Ярыла.*

***Дажбог***

*Дажбог – бог Сонца, сонечнага цяпла і святла. Ён лічыўся самым міласэрдным з багоў, добрым , шчодрым, спрыяў урадлівасці палёў, дабрабыту людзей. Раней верылі, што кожную раніцу Дажбог выязджае на калясніцы са свайго палаца, што знаходзіцца на ўсходзе, за дзень аб’язджае неба і ўвечары вяртаецца на адпачынак, рухаючыся на захад, у свой нябесны дом.*

***Пярун***

*Старэйшы сын Сварога – Пярун (Грамабой), бог грому і маланак. Ён займаўся зброяй і вайсковымі справамі. Калі ён імчаў на калясніцы па небе, чуліся страшэнныя грымоты. Лічылі, калі Пярун уздыхне – узнімецца вецер, дзьмухне – усходзіцца навальніца. Ударамі маланак грозны бог мог пакараць любога, на ўсіх наводзіў страх. Пад канец восені ён засынаў, маразы закоўвалі яго ў хмары. І ён ўсю зіму спачываў на небе. І толькі з прылётам птушак зноў ажываў.*

***Ярыла***

*Ярыла – бог урадлівасці і кахання. Ён кіраваў стварэннем моцнага і здаровага роду. Ярылу лічылі таксама богам веснавога агню, абуджэння прыроды. Ён расчыняў нябесныя вароты і спускаўся на зямлю, пачынаючы вясну. Там, дзе ступаў Ярыла, адразу вырастала густое жыта. Ярылу дапамагалі багіня веснавога абуджэння і кахання Лада (Ляля, Лёля), бог ураджаю і дабрабыту Купала і Багіня лета Цёця.*

***Вялес***

*Надзвычай аўтарытэтным быў у нашых продкаў Вялес – бог дабрабыту і мудрасці, апякун жывёлагадоўлі. Лічылі, што месяц на небе - гэта Вялес, а зорны россып – ягоны статак. З нябесных вышынь Вялес пільна сачыў за жывёлай на зямлі, старанна яе ахоўваў ад драпежных звяроў, хвароб, няшчасных выпадкаў.*

***Зюзя***

*Зімою на зямлі Беларусі пануе Зюзя — Бог зімы. Гэта стары з белымі як снег валасамі на галаве і такой жа белай даўжэзнай барадой. Апрануты ў белую цёплую вопратку, але увесь час ходзіць босы і з непакрытай галавой. Зюзя заўсёды носіць з сабой железную булаву.*

- У багоў яны прасілі дапамогі на полі, на рыбнай лоўлі, на паляванні. Яны лічылі, што з імі трэба жыць у добрай згодзе, таму што яны маглі ўгнявіцца і паслаць не ўраджай, хваробу.

Яны прыносілі ім ахвяры, звычайна у выглядзе пачастункаў, пераважна ежы.

* З дрэва яны высякалі багоў-ідалаў. Месцы, дзе язычнікі ўшаноўвалі сваіх багоў, маліліся ім, прыносілі ахвяры называліся **капішчамі або свяцілішчамі**. Размяшчаліся яны звычайна на ўзвышшах, астравах, на берагах рэк і азер, сярод балот .

— Чаму старажытныя людзі верылі ў такую вялікую колькасць багоў?

*(Яны не маглі растлумачыць многія прыродныя з’явы, баяліся іх. Людзі верылі, што пакланенне багам дапаможа ім абараніцца ад прыродных стыхій.)*

- Ці можаце вы адказаць, што такое мнагабожжа?

***Мнагабожжа*** *– гэта вера ў існаванне многіх багоў і пакланенне ім.*

— Ад старадаўніх вераванняў у нас захаваліся некаторыя святы. Сёння мы пагаворым пра Купалле і Каляды. Адкрыйце гістарычны слоўнік і знайдзіце азначэнне слова Купалле. (**Старажытнае народнае свята, звязанае з летнім сонцастаяннем, росквітам прыроды, летняй цеплынёй.)** А цяпер Каляды. **(Народнае свята, прымеркаванае да святкавання Нараджэння Хрыстова, Новага года і Хрышчэння (Вадохрышча))**

**Работа ў парах**

— Раскажыце аб свяце Купалле па пытаннях:

1. Калі адзначаецца свята?

2. Што робяць гэтай летняй ноччу?

3. Што чакае таго, хто знойдзе папараць-кветку?

4. Навошта людзі пераскокваюць праз агонь?

5. Навошта дзяўчаты пускаюць вянкі ў рэчку?

**Матэрыял для даведкі:** фрагмент апавядання на с. 51—52 вучэбнага дапаможніка.

**Работа ў парах**

— Раскажыце аб свяце Каляды па пытаннях:

1. Калі адзначаецца свята?

2. Якую ежу гатуюць на свята?

3. Калі людзі садзяцца за стол? Чаму?

4. Што робяць у гэты вечар?

**Матэрыял для даведкі:** фрагмент апавядання на с. 53—54 вучэбнага дапаможніка.

***Вучні прэзентуюць вынікі сваёй работы.***

Папараць-кветка з’яўляецца эмблемай ***Беларускага дзяржаўнага ўніверсітэта***. Пошук папараць-кветкі спрадвеку ўвасабляў імкненне чалавека да шчасця, пазнання навакольнага свету і зямных таямніц. Той, хто найшоў яе, станавіўся мудрым, дабрадзейным і асвечаным.

**Хвілінка адпачынку:**

* Дазвольце спыніць вашу працу і запрсіць вас на хвілінку адпачынка.

Распраўце плечы, уздыхніце поўнай груддзю.

Паспрабуйце дастаць усе зоркі, якія ззяюць на нашым небасхіле.

А зараз уявіце сябе малюсенькім расточкам першацвета, які прабіваецца да сонца з-пад снегу.

А цяпер вы – сонечны прамень, які падае з неба на зямлю.

Падарыце жыццё яшчэ аднаму першацвету.

Пакжыце, як гойдаюцца дрэвы ў старажытнай Белавежскай пушчы.

Як накатваюць хвалі на берагі Нёмана і Прыпяці.

Як лунае бусел, расправіўшы белыя крылы над нашай краінай.

Як вам прыемна дыхаць водарам нашых ніў і садоў.

Павярніце галаву і паглядзіце ўдалечыню на наш гарадскі пейзаж у вокнах.

Вярніцеся да сучаснасці, знайдзіце сваё месца і сядзьце.

***2.Хрысцянства***

-На тэррыторыі Беларусі было вялікае мноства багоў, але з цягам часу на нашы землі прыйшла новая, зусім іншая вера – хрысціянства. А адбылося гэта ў тыя часы, калі жыла ўсім вам вядомая Рагнеда. Яна і яе сын Ізяслаў былі першымі хрысціянамі ў нашым краі. А ў якім стагоддзі жыла Рагнеда? Хто памятае? Правільна, менавіта ў 10 ст., а дакладней ў 988 г. на Русь прыйшло хрысціянства.

Вялікі князь кіеўскі **Уладзімір Святаслававіч (Чырвонае Сонейка –** так яго празвалі за прыгажосць і дабрату да людзей) загадаў знішчыць усіх язычніцкіх ідалаў, якім пакланяўся у тым ліку раней і сам, а кіяўлян прымусіў хрысціцца, гэта значыць прыняць хрысціянскую рэлігію. Ен загнаў людзей у ваду і хрысціянскі святар прыняў абрад хрышчэння. З таго моманту хрысціянства пачало распаўсюджвацца па ўсей тэрыторыі.

- Можа хто небудзь ведае, чаму гэта вера так называецца. Правільна. Менавіта па імені Бога – Ісуса *Храста*гэта вера атрымала сваю назву.

Запішыце калі ласка ў сваіх сшытках: ***хрысціянства – гэта вера ў адзінага бога Ісуса Хрыста***.

-Чаму садзейнічала прыняцце хрысціянства? *(Прыняцце гэтай веры садзейнічала развіццю культуры. Пачалі будавацца цэрквы. Болей стала пісьменных людзей, бо пры цэрквах адчыняліся школы. У манастырах жылі і працавалі самыя адукаваныя людзі таго часу).* Першы манастыр быў заснаваны Рагнедай каля Ізяслаўя. Сын Рагнеды Ізяслаў паклапаціўся аб адкрыцці Ў Полацку першай школы і пачаў збіраць бібліятэку. А пры жыцці Ефрасінні Полацкай была пабудавана Спаса-Ефрасінеўская царква. ). У XI стагоддзі хрысціянства падзялілася на **праваслаўе і каталіцызм**.

Тыя вернікі, што моляцца ў царкве, называюць сябе праваслаўнымі, а тыя, хто ў касцёле, - католікамі. У самым цэнтры Мінска ўзведзены **касцёл Святых** **Сымона і Алены.** Ён незвычайны, бо пабудаваны беларускім грамадскім дзеячам **Эдвардам Вайніловічам** у памяць пра сваіх памерлых дзяцей. Гісторыя гэта здарылася больш за 100 гадоў таму. Спачатку ў 12-гадовым узросце памёр малодшы сын Сымон. А потым, не дажыўшы толькі адзін дзень да свайго 19-годдзя, - яго сястра Алена. **Чаму касцёл Святых** **Сымона і Алены ў народзе завуць Чырвоным?** Расказваюць, што калі Алена захварэла, да яе ў сне прышла Маці Божая. Яна сказала, што не зможа даць ёй і Сымону здароўя, але дапаможа яе бацькам перажыць гора іх страты. “Патрэбна, каб яны ўсё сваё багацце аддалі на пабудову касцёла з чырвонай цэглы, чырвонымі сценамі і чырвоным дахам, бо чырвоны колер – колер радасці. Гэты касцёл будзе для бацькоў радасцю і суцяшэннем, бо там, у касцёле яны будуць адчуваць прысутнасць сваіх дзяцей. Пасля гэтых слоў перад вачыма Алены паўстаў абрыс будынка з чырвонай цэглы”. Дзве маленькія вежы – гэта дзеці, а вялікая – гора бацькоў.

Пра Чырвоны касцёл складзена шмат вершаў і песень**.** У яго сценах знаходзяцца вялікая бібліятэка імя А. Міцкевіча, тэатральная зала, дзе паказвае свае спектаклі Беларускі паэтычны **тэатр аднаго акцёра “Зыніч”,** адбываюцца канцэрты духоўнай музыкі.

***3. Вернікі іншых рэлігій.***

Большасць вернікаў на тэрыторыі нашай Радзімы – праваслаўныя. Але акрамя праваслаўных і католікаў у Беларусі таксама жывуць людзі, якія спавядаюць іншыя рэлігіі. Сярод іх татары. Яны спавядуць мусульманскую веру; іх адзіны Бог – гэта Алах, у адрознінні ад праваслаўных, якія ходзіць у царкву, татары ходзяць у свае храмы – мячэці. З даўніх часоў на Беларусі жывуць і яўрэі, якія з’яўляюцца іудзеямі, а іх храм – гэта сінагога.

**6. Кантроль і самакантроль ведаў.**

**Тэст**

1. **Раней людзі верылі ў мноства багоў. Запішы, за што адказваў кожны бог**

|  |  |
| --- | --- |
| **Імя** | **Бог чаго?** |
| Даждбог | Бог Сонца |
| Пярун |  |
| Вялес |  |

1. **Дапоўні.**

Калі адзначаецца свята Купалле? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Які самы вядомы купальскі звычай? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Якая абавязковая ежа на свята Каляды? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кім заснаваны першы манастар на Беларусі?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Хто адкрыў першую школу ў Полацку? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Хто пабудаваў касцёл Святых Сымона і Алены ў Мінску? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У 11 стагоддзі хрысціянства падзялілася на

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Запоўні табліцу**

|  |  |  |
| --- | --- | --- |
| **Назва вернікаў** | **Веравызванне** | **храм** |
| Праваслаўныя | хрысціянства | царква |
| Каталікі |  |  |
| Мусульмане (татары) |  |  |
| Іўдзеі (яўрэі) |  |  |

**7.** **Дамашняе заданне.**

Стр. 51-56 (падручнік), прачытаць, адказаць на пытанні.

**Творчае заданне** ( па жаданні/на выбар):

а)намалюйце малюнкі да тэмы сеннешняга ўрока і падрыхтуйце невялічкае паведамленне

б) давейдацеся, якія рэлігійныя канфесіі есць у нашым горадзе. Падрыхтуйце невялічкае паведамленне.

в) даведайцеся, дзе і якія храмы есць у нашым горадзе. Падрыхтуйце фотакалаж і кароткае паведамле пра адзін з іх.

**8. Вынік урока**

- Як вы лічыце, якое з рэлігійных вераванняу больш прагрэсіўнае: язычніцтва або хрысціянства?

*Больш прагрэсіунае рэлігія - гэта хрысціянства, таму што:*

* *дала штуршок для развіцця культуры*
* *адукацыі*
* *развіцця адносін паміж іншымі народамі, дзе было хрысціянства*
* *палепшыліся норавы людзей.*
* З даўніх часоў жыхарам нашай зямлі ўласціва верацярпімасць.

У Канстытуцыі РБ, асноўным законе нашай дзяржавы (паказаць), гаворыцца аб роўнасці перад законам усіх вернікаў. Кожны грамадзянін нашай дзяржавы мае права сам выбіраць сваю веру або заставацца няверуючым, і ніхто не мае права прымушаць яго да гэтага.

**9. Рэфлексія.Ацэньванне.**

**Дапоўніце фразы:**

Вярнуўшыся дамоў, я раскажу…

Мне запомнілася…

Я сення даведаўся…

Мне было цікава…

Сення я ўдзячны …